A IV. Országgyűlési Biztosok Hivatala fejezet a négy országgyűlési biztos és közös hivataluk tevékenységét és gazdálkodását foglalja magában. A fejezet hatáskörébe egy intézmény, az Országgyűlési Biztos Hivatala (1. cím) tartozik, törzskönyvi száma: 329145, honlapjának címe: www.obh.hu. Az intézmény az 1993. LIX. törvényben meghatározott feladatokat látja el. A gazdálkodási évben végzett szakmai tevékenységükről az országgyűlési biztosok a törvény 27. §-ának (1) bekezdése alapján az Országgyűlésnek tartoznak beszámolási kötelezettséggel. 

A 2005. évi gazdálkodás értékelése

Az előirányzatok évközi alakulása

A fejezet költségvetési törvényben meghatározott eredeti előirányzata 1.306,0 M Ft volt. A Kormány hatáskörében - az államháztartási tartalék-képzés miatt – összesen -13,1 M Ft összegben történt előirányzat módosítás.
A fejezeti és intézményi hatáskörben történt előirányzat-módosításokra előirányzat-maradvány felhasználása, átvett pénzeszköz és nem tervezett saját bevétel keletkezése miatt került sor. Felügyeleti szervi előirányzat módosítás 0,6 M Ft, intézményi módosítás 99,4 M Ft értékben történt. 

Az előirányzat-módosítások jogcímenkénti és forrásonkénti megoszlását az alábbi táblázat mutatja be:
							          millió Ft-ban, egy tizedessel
2005. évi előirányzat módosítások levezetése	Kiadások	Bevételek	Átvett pénzeszköz
	Maradvány	Támogatás	Kiadásból személyi juttatás	
2004. évi CXXXV. tv. szerinti előirányzat		1306,0								1306,0		793,2	
Módosítások jogcímenként												
- személyi juttatás		4,5				0,7		3,4		0,4		4,5	
- járulékok		1,6				0,1		1,4		0,1			
- dologi kiadás		46,4		0,9		0,4		61,4		-16,3			
-intézményi beruházás		31,1		3,6				26,7		0,8			
- felújítás		2,5								2,5			
- kölcsönök		0,8		0,8									
Módosított előirányzat		1392,9		5,3		1,2		92,9		1293,5			

A működési és felhalmozási költségvetés között fejezeti szinten – mely támogatási többletet nem eredményezett – 3,3 M Ft előirányzat-módosításra került sor az intézmény számítástechnikai rendszerének fejlesztése miatt. 

A fejezet intézményében szervezeti átalakítás 2005-ben nem történt. Az Országgyűlési Biztosok Hivatala eredeti költségvetési támogatása nem tartalmazott fejezeti kezelésű előirányzatot, az intézmény vállalkozási tevékenységet nem folytatott, gazdasági társaságban nem vett részt, alapítványt nem támogatott, letéti számlát nem vezetett. Az intézmény felügyelete alá alapítvány, közalapítvány, közhasznú társaság, gazdasági társaság nem tartozik.

A fejezet 2004. évi tényadatokhoz viszonyított 2005. évi kiadási és bevételi adatait az alábbi táblázat foglalja össze:

Megnevezés	2004. évi tény	2005. évi eredeti előirányzat	2005. évi módosított előirányzat	2005. évi tény	4/1	4/3	
	1.	2.	3.	4.	5.	6.	
	millió forintban, egy tizedessel	%-ban	
Kiadás		1278,2		1306,0		1392,9		1298,3		101,6		93,2	
ebből:
  személyi juttatás		693,2		793,2		797,7		787,4		113,6		98,7	
  központi beruházás													
Folyó bevétel		3,7				6,5		6,5		175,7		100,0	
Támogatás		1234,8		1306,0		1293,5		1293,5		104,7		100,0	
Előirányzat-maradvány		132,5				92,9		92,9		70,1		100,0	
Létszám (fő)		142		148		148		142		100,0		95,9	

Kiadások alakulása

A személyi juttatások módosított előirányzata 797,7 M Ft volt, melyet 93,2%-ban használt fel a Hivatal. A köztisztviselői illetmények az összes személyi juttatás 79,0%-át teszik ki. Az engedélyezett létszám 148 fő volt, a december 31-én betöltött munkajogi létszám 147 fő, év végén az átlagos statisztikai állományi létszám 142 fő volt.

A munkaadókat terhelő járulék felhasználása a személyi juttatásokkal arányos volt az év során. A Hivatalnak járulék-visszafizetési kötelezettsége 6,4 M Ft értékben keletkezett.

A dologi kiadások eredeti előirányzata 228,7 M Ft, a módosított előirányzat 275,1M Ft, a teljesítés 219,5 M Ft volt.
A főbb és jelentős változást mutató dologi kiadások alakulása a 2004. évi kiadásokhoz képest a következő:
•	kommunikációs szolgáltatások			118,2%
•	szolgáltatások					109,8%
•	adók, díjak, befizetések				125,7%
•	szellemi tevékenység végzése			191,1%

A kommunikációs szolgáltatások kiadásai elsősorban a számítástechnikai tevékenységhez kapcsolódó támogatási szerződésekkel igénybe vett szolgáltatások (support szerződések) számának és költségének növekedése miatt emelkedtek. 
A szolgáltatási kiadások növekedésében elsősorban a közüzemi díjak jelentős mértékű változása, valamint a karbantartási kiadások 13,7%-os, az üzemeltetési kiadások 8,8%-os emelkedése játszott szerepet. 
A külföldi kiküldetési és a reprezentációs költségek a különböző nemzeti ombudsmani hivatalok közötti tapasztalatcserével kapcsolatos rendezvények, a partnerkapcsolatok, az Európa Tanács és az ENSZ Bizottságainak tisztségviselőivel való kapcsolattartás, valamint az Európai Unió tagállamainak adatvédelmi biztosaiból álló munkacsoport ülésein való rendszeres részvétel dologi kiadásait tartalmazzák. 2005. év jelentős eseménye volt a „Visegrádi Négyek” ombudsmanjainak tanácskozása Budapesten, melyet Hivatalunk rendezett és finanszírozott (2,3 M Ft). Az országgyűlési biztosok részt vettek az Európai Ombudsman Intézet éves közgyűlésén Innsbruckban. 2004-hez képest a külföldi utak száma gyakorlatilag nem változott, a Hivatal 2005-ben 84 külföldi utat finanszírozott részben vagy egészben.
Az Országgyűlési Biztos Hivatala 2005-ben harmadik alkalommal vett részt nagy sikerrel a Sziget Fesztivál Civil Szigetén. Munkatársaink vetélkedőket, játékokat bonyolítottak le, valamint beszélgetések és előadások keretében igyekeztek megismertetni az érdeklődőkkel az emberi jogokat és az országgyűlési biztosok tevékenységét. A rendezvényen való részvétel 1,4 M Ft-ba került.
Az adók, díjak, befizetések jelentős mértékű változása a Magyar Államkincstár 2005-től bevezetett számlavezetési és tranzakciós díj fizetési kötelezettsége miatt következett be.
A szellemi tevékenységek végzésének köre 2004-hez képest jelentősen bővült, elsősorban a 2005-től külső szakértővel végeztetett belső ellenőrzési tevékenység, valamint a Hivatal feladatainak ellátásához igénybe vett szakértői tevékenység miatt.

A felhalmozási kiadások eredeti előirányzata 28,0 M Ft, a módosított előirányzat 61,6 M Ft, a teljesített kiadás 39,6 M Ft volt. Az előirányzat maradványa szinte teljes egészében kötelezettségvállalással terhelt volt 2005. év végén. A beruházások nagy részét továbbra is a számítástechnikai fejlesztések tették ki, melynek keretében befejeződött a szünetmentes áramkör rendszerének cseréje, valamint tovább folytatódott az adatvédelmi nyilvántartás önálló rendszerének kiépítése. 
A 2005. évi fejlesztésekre az eredeti előirányzaton felül fedezetet részben – a 2004-ről áthúzódó kötelezettségvállalások miatt - az előirányzat-maradvány, részben a fejezeten belüli működési költségvetés átcsoportosítása (3,3 M Ft) biztosította. A Hivatalnál a tárgyévben egy nagy értékű felső középkategóriás személygépkocsi beszerzése történt 11,1 M Ft értékben. 

A dolgozók lakásvásárlásának támogatására 2005-ben 0,8 M Ft-ot fordított a Hivatal. Az 5 év alatt visszafizetendő támogatást 1 fő igényelte. A lakásalapba a Hivatal 2005-ben sem utalt át támogatást, a kérelemre az előző kölcsönök visszafizetése biztosította a fedezetet. 

Bevételek alakulása

A fejezet intézményének rendszeres, tartós és tervezhető bevétele nincs, törvényben meghatározott feladata, alapvető tevékenységének ellátása ezt nem teszi lehetővé. A várható kiadásokat a költségvetési támogatásnak kell biztosítania. Az év során jelentkező bevételek jellemzően esetiek, nagyságrendjük a kiadási előirányzathoz képest elenyésző, ezért a finanszírozásba tartósan és biztonságosan nem vonhatók be. 

A költségvetési támogatás eredeti előirányzata 1.306,0 M Ft volt. A 2046/2005. (III. 23.) Kormányhatározat alapján végrehajtott általános tartalékképzés 13,1 M Ft-tal csökkentette a költségvetési támogatást. A Hivatal a köztisztviselők kötelező továbbképzésére 0,6 M Ft támogatási célelőirányzatot kapott a Belügyminisztériumtól. A költségvetési támogatás módosított előirányzata így 1.293,5 M Ft volt, ezt a Magyar Államkincstár havonta időarányosan folyósította, likviditási probléma nem merült fel. A Magyar Államkincstárral az adatszolgáltatás és kapcsolattartás folyamatos és problémamentes volt. 

Az összes pénzforgalmi bevétel az év folyamán 6,5 M Ft volt. A működési bevétel 2,8 M Ft, a felhalmozási bevétel 2,9 M Ft, a dolgozóknak biztosított lakáskölcsönök visszatérülése 0,8 M Ft volt. A pénzforgalom nélküli bevétel - az előirányzat-maradvány igénybevétele – 92,9 M Ft volt. A fejezetnek behajthatatlan követelése nem volt. 
A működési bevételek felesleges készletértékesítésből, a dolgozók egyéb térítéseiből tevődtek össze, összesen 1,6 M Ft értékben. Működési célú pénzeszköz-átvétel összesen 1,2 M Ft volt 2005-ben. A Magyar Közigazgatási Intézettől a közigazgatási eljárási törvény oktatására 0,08 M Ft-ot kapott az intézmény. Az Igazságügyi Minisztérium egy áthelyezett munkatársunk átvállalt tanulmányi támogatása fejében 0,7 M Ft-ot utalt át működési célú pénzeszköz-átvételként. Nemzetközi szervezettől működési célra 0,4 M Ft-ot kapott a Hivatal. A felhalmozási célú bevétel 2 db használt gépkocsi saját hatáskörben történt értékesítéséből származott. A bevételek legnagyobb részét - 93,5%-át - továbbra is az előirányzat-maradvány igénybevétele tette ki. 

Az előző évi előirányzat-maradványból (92,9 M Ft) a Hivatal 1,9 M Ft-ot fizetett be a központi költségvetésbe, intézményi beruházásokra 26,7 M Ft-ot, működési kiadásokra 15,9 M Ft-ot fordított. A működési kiadásokból személyi juttatás 3,4 M Ft volt. 

A 2004. évi CXXXV. tv. 51. §-ban előírt maradványképzési kötelezettség szerint az Országgyűlési Biztos Hivatalának 92,8 M Ft előirányzat-maradvánnyal kellett rendelkeznie 2005. év végén. 
Az intézménynél 94,6 M Ft előirányzat-maradvány keletkezett, ezzel eleget tett a maradványképzési kötelezettségnek. Az előírást a Hivatal azért tudta teljesíteni, mert székházának jogi helyzete nem rendeződött, így az erre a célra visszahagyott 50,3 M Ft maradványt bevonhatta a maradványképzésbe. Mivel a jogi helyzet továbbra is rendezésre vár, a maradvány ezen részét e célra továbbra is visszahagyásra javasolta a fejezet. A maradványból jogszabály alapján visszafizetendő munkáltatói járulék 6,4 M Ft, kötelezettségvállalás nélküli maradvány 1,6 M Ft. Kötelezettségvállalással lekötött előirányzat-maradvány 36,3 M Ft, ebből intézményi beruházás 19,2 M Ft, felújítás 2,5 M Ft, dologi kiadás 4,2 M Ft, személyi juttatás és járulékai 10,4 M Ft. 

Budapest, 2006. május 12.

dr. Lenkovics Barnabás
az állampolgári jogok országgyűlési biztosa